Ego Mathildis, comitissa Nivernensis, notum facimus tam presentibus quam futuris quod nos donationem illam quam Guillelmus, comes quondam Nivernensis, fecit Deo et beate Marie et beato Benedicto et monachis prioratus de Dyeto concedimus et laudamus et sigilli nostri munimine roboramus, et gistum quod apud dictum prioratum, scilicet illius abbatie habebamus, in perpetuum quittavimus abbatie supradicte, guardam tamen nostram quam in dicto prioratu habemus retinemus. Quod ut ratum sit et firmum, presentes litteras sigilli nostri munimine fecimus roborari. Actum apud Tornodorum, anno MCCXXIV, mense septembri.